/* KOM/97/0412 lopull. - CNS 97/0222 */ Ehdotus neuvoston asetukseksi (EY) sokerijuurikkaan tuottajille annettavan tuen myöntämistä koskevan luvan antamisesta erityisesti Portugalille ja kansallisten tukien poistamisesta markkinointivuodelta 2001/2002



Virallinen lehti nro C 263 , 29/08/1997 s. 0012



Ehdotus neuvoston asetukseksi (EY) sokerijuurikkaan tuottajille annettavan tuen myöntämistä koskevan luvan antamisesta erityisesti Portugalille ja kansallisten tukien poistamisesta markkinointivuodesta 2001/2002 (97/C 263/05) KOM(97) 412 lopull. - 97/0222(CNS) (Komission esittämä 25 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Portugalissa vasta aloitettua juurikasviljelyä haittaavat ainakin alkuvaiheessa luonnolliset tuotantovaikeudet; tuotannon suojaamiseksi olisi kannustettava tuottajia laajentamaan juurikasviljelmiään säätämällä väliaikaisen luvan antamisesta Portugalille neljän markkinointivuoden, 1997/1998-2000/2001, aikana vähenevän mukautustuen myöntämiseen, Manner-Portugalille on myönnetty 70 000 tonnin kansallinen perusmäärä sokerin valmistamiseksi juurikkaista; tätä varten on yhteisön osarahoituksella juuri perustettu sokeriyritys kyseisten juurikkaiden jalostamista varten, ja olisi säädettävä, että sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1599/96 (2), 46 artiklassa sallitut kansalliset tuet poistetaan markkinointivuodesta 2001/2002, ON ANTANUT TÄMÄN ASETUKSEN: 1 artikla 1. Portugalille annetaan lupa myöntää markkinointivuosina 1997/1998-2000/2001 2 kohdassa luetelluin ehdoin mukautustukea sen manneralueelle sijoittautuneille sokerijuurikkaan viljelijöille. 2. Edellä 1 kohdassa tarkoitettua tukea voidaan myöntää ainoastaan kunkin 1 kohdassa mainitulle alueelle sijoittautuneen sokerintuottajayrityksen A- ja B-sokerikiintiöiden rajoissa tuotettujen vastaavien sokerimäärien osalta. Ensimmäisessä alakohdassa tarkoitetun tuen yksikkömäärä ei voi ylittää: - markkinointivuoden 1997/1998 osalta: 6,21:tä ecua valkoisen sokerin 100:aa kilogrammaa kohti, - markkinointivuoden 1998/1999 osalta: 4,66:tä ecua valkoisen sokerin 100:aa kilogrammaa kohti, - markkinointivuoden 1999/2000 osalta: 3,11:tä ecua valkoisen sokerin 100:aa kilogrammaa kohti, - markkinointivuoden 2000/2001 osalta: 1,55:tä ecua valkoisen sokerin 100:aa kilogrammaa kohti. 3. Portugalin on esitettävä on esitettävä komissiolle 1 ja 2 kohdan soveltamiseksi toteutetut toimenpiteet kunkin markkinointivuoden osalta. 2 artikla Markkinointivuodesta 2001/2002 1 artiklassa tarkoitettu tuki sekä asetuksen (ETY) N:o 1785/81 46 artiklassa tarkoitetut tuet poistetaan. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 177, 1.7.1981, s. 4. (2) EYVL N:o L 206, 16.8.1996, s. 43.